62021TO0165_INF
Uznesenie Všeobecného súdu (ôsma komora) z 9. novembra 2021 –Amort a i./Komisia
(vec T‑165/21)
„Žaloba o neplatnosť – Humánne lieky – Podmienečné povolenie na uvedenie humánneho lieku ‚COVID‑19 Vaccine AstraZeneca – očkovacia látka proti COVID‑19 (ChAdOx1‑S [rekombinantná])‘ na trh – Nedostatok záujmu na konaní – Neexistencia priamej dotknutosti – Neexistencia osobnej dotknutosti – Akt, ktorý nie je regulačným aktom – Neprípustnosť“
1.
Žaloba o neplatnosť – Záujem na konaní – Žaloba podaná žalobcom, ktorý nie je adresátom napadnutého aktu – Prípustnosť – Podmienka – Akt vyvolávajúci záväzné právne účinky voči žalobcovi – Rozhodnutie Komisie o podmienečnom povolení na uvedenie očkovacej látky proti ochoreniu COVID‑19 na trh – Akt, ktorý nemení právne postavenie žalobcu – Nedostatok záujmu na konaní
(článok 263 štvrtý odsek ZFEÚ)
(pozri body 28 – 32, 37, 38)
2.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Priama dotknutosť – Kritériá – Rozhodnutie Komisie o podmienečnom povolení na uvedenie očkovacej látky proti ochoreniu COVID‑19 na trh – Neexistencia priamej dotknutosti žalobcu
(článok 263 štvrtý odsek ZFEÚ)
(pozri body 40 – 42, 47, 48, 51)
3.
Žaloba o neplatnosť – Fyzické alebo právnické osoby – Akty, ktoré sa ich priamo a osobne týkajú – Rozhodnutie Komisie o podmienečnom povolení na uvedenie očkovacej látky proti ochoreniu COVID‑19 na trh – Žaloba podaná jednotlivcami, ktorí namietajú porušenie základných práv – Neexistencia osobnej dotknutosti
(článok 263 štvrtý odsek ZFEÚ)
(pozri body 52 – 56)
4.
Žaloba o neplatnosť – Fyzické alebo právnické osoby – Pojem regulačný akt v zmysle článku 263 štvrtého odseku ZFEÚ – Všetky všeobecne platné akty s výnimkou legislatívnych aktov – Rozhodnutie Komisie o podmienečnom povolení na uvedenie očkovacej látky proti ochoreniu COVID‑19 na trh – Vylúčenie
(článok 263 štvrtý odsek ZFEÚ)
(pozri body 57, 58)
5.
Základné práva – Právo na účinnú súdnu ochranu – Preskúmanie zákonnosti aktov Únie – Podmienky – Ochrana tohto práva súdom Únie alebo vnútroštátnymi súdmi podľa právnej povahy napadnutého aktu
(článok 19 ods. 1 ZEÚ; články 263, 267 a 277 ZFEÚ; Charta základných práv Európskej únie, článok 47)
(pozri body 63 – 66)
Predmet veci
Návrh podaný na základe článku 263 ZFEÚ, na zrušenie vykonávacieho rozhodnutia Komisie C(2021) 698 (final) z 29. januára 2021 o podmienečnom povolení na uvedenie humánneho lieku „COVID‑19 Vaccine AstraZeneca – očkovacia látka proti COVID‑19 (ChAdOx1‑S [rekombinantná])“ na trh
Výrok
1.
Žaloba sa zamieta ako neprípustná.
2.
Konanie o návrhoch TN, TR a ďalších osôb, ktorých mená sa nachádzajú v prílohe II, VH a ďalších osôb, ktorých mená sa nachádzajú v prílohe II, Stefana Del Gaudia a ďalších osôb, ktorých mená sa nachádzajú v prílohe II, a Dietera Achtschina a ďalších osôb, ktorých mená sa nachádzajú v prílohe II, na vstup vedľajších účastníkov do konania sa zastavuje.
3.
Heidi Amort a ďalšie osoby, ktorých mená sa nachádzajú v prílohe I, sú povinní nahradiť trovy konania.
4.
TN, TR a ďalšie osoby, ktorých mená sa nachádzajú v prílohe II, VH a ďalšie osoby, ktorých mená sa nachádzajú v prílohe II, Stefano Del Gaudio a ďalšie osoby, ktorých mená sa nachádzajú v prílohe II, a Dieter Achtschin a ďalšie osoby, ktorých mená sa nachádzajú v prílohe II, znášajú svoje vlastné trovy konania súvisiace s návrhom na vstup vedľajšieho účastníka do konania.